b'\n_START_ARTICLE_\nAle\xc5\xa1\n_START_SECTION_\nIzvor imena\n_START_PARAGRAPH_\nIme Ale\xc5\xa1 je verjetno prek oblik Aleks, Alek\xc5\xa1 nastalo iz Alex, ki je skraj\xc5\xa1ano iz latinskih imen Alexsis. Latinska imena izhajajo iz gr\xc5\xa1kega imena \xce\x91\xce\xbb\xce\xb5\xce\xbe\xce\xb9o\xcf\x82 (Aleksios), ki ga razlagajo iz gr\xc5\xa1kega glagola \xce\xb1\xce\xbb\xce\xb5\xce\xbe\xcf\x89 (al\xc3\xa9kso) v pomenu\xc2\xa0\xc2\xbbodbijam, odvra\xc4\x8dam, branim. Alex pa je lahko tudi skraj\xc5\xa1ana oblika iz latinskega imena Alexsander, to pa iz gr\xc5\xa1kega \xce\x91\xce\xbb\xce\xb5\xce\xbe\xce\xb1\xce\xbd\xce\xb4\xcf\x81o\xcf\x82 (Al\xc3\xa9ksamdros).\xc2\xab\xc2\xa0\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Ale\xc5\xa1: 10.740. Med vsemi mo\xc5\xa1kimi imeni pa je ime Ale\xc5\xa1 po pogostosti uporabe uvr\xc5\xa1\xc4\x8deno na 16. mesto.\n_START_SECTION_\nOsebni praznik\n_START_PARAGRAPH_\nV koledarju je ime Ale\xc5\xa1 zapisano pri imenu Aleksij, ki goduje 12. februarja (Aleksij, eden od sedmih ustanoviteljev servitov, \xe2\x80\xa0 12. feb. 1310) in 17. julija (Aleksij, spokornik, \xe2\x80\xa0 17. jul. okoli leta 412).\n_START_SECTION_\nPriimki nastali iz imena\n_START_PARAGRAPH_\nIz imena Ale\xc5\xa1 so nastali naslednji priimki: Ale\xc5\xa1, Ale\xc5\xbe, Ale\xc5\xa1ko, Ale\xc5\xa1nik, Ale\xc5\xa1evec, Ale\xc5\xa1ovec, Lek\xc5\xa1e, Le\xc5\xa1, Le\xc5\xa1ek, Le\xc5\xa1ko, Ole\xc5\xa1ko in drugi.'